**RESYME` OG SPØRSMÅL FRA DAGENS TALE, DATERT 06.12.2020**

**v/ pastor Gjermund Igland**

**TEMA: 2. søndag i advent. Forventningens søndag**

Teksten er hentet fra;

**Luk.21. 25-33**

Gjennom årtider hadde Israels folk ventet på Frelseren. Han som det var gitt løfte om. Fortsatt ventet de. Da Johannes kom var det mange som lurte på om han var den Messias som de ventet på (Luk.3.15). Israels folket hadde betalt en dyr pris for sitt gjentatte opprør mot Gud (Jer.7.24), men de hadde bevart troen og hadde forventningen om en Frelser som skulle sette dem fri (Ord.spr 4.25).

Som kristne må vi ha blikket vendt fremover. Når vi leser dagens tekst forstår vi at vi står overfor globale utfordringer. Dagens vitenskapsmenn er pessimistiske på vegne av oss alle. Men Jesus har sagt at når disse ting skjer, skal vi ikke bli urolige. Vi skal strekke blikket mot det som ligger der fremme. Mot frihet fra det onde og til et evig fellesskap med Gud som er full av kjærlighet.

Mange betaler en høy pris for å tro på Jesus. I Norge har klimaet endret seg. Vi har sett at angrep på de kristne har tiltatt. Staten skal være Gudløs og vi lever i en tid der vi utsettes for press. Vi skal ikke bli overrasket, for Jesus har sagt at det vil skje. Vi lever i en profetisk tid. For oss som tror på Jesu 2.komme er det en glede i å feste blikket mot Ham som er vår redningsmann.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.